   ممبئي (شوبز نيوز) قومي ڪرڪيٽ ٽيم جي ڪپتان سرفراز احمد جي حمايت ۾ ٽوئيٽ ڪندي بالي ووڊ اداڪار رتيش ديشمک چيو آهي ته سرفراز احمد کي هراسان ڪرڻ بند ڪيو وڃي. ڀارت هٿان شڪست کانپوءِ قومي ٽيم جي ڪپتان سميت ٻين تي سخت تنقيد جو سلسلو جاري آهي ۽ تازو هڪ ويڊيو وائرل ٿي هئي، جنهن ۾ هڪ شخص سرفراز احمد سان بدتميزي ڪندي نظر آيو ۽ هن کيس گٿا لفظ چيا. ويڊيو منظر تي اچڻ کانپوءِ جتي شوقينن طرفان سرفراز احمد جي حمايت ڪئي پئي وڃي، اتي ئي وري ڀارتي اداڪار رتيش ديشمک به پاڪستاني ڪپتان جي حمايت ۾ ميدان تي اچي ويو آهي. هن پنهنجي ٽوئيٽ ۾ چيو آهي ته تاريخ ۾ هر ڪپتان کي پنهنجي ڪيريئر دوران اهم ميچ ۾ شڪست نصيب ٿي آهي، سرفراز احمد اهڙي قسم جي رويي جو حقدار آهي، اهو ته ڏسو ته ان سان ان جو پٽ به گڏ آهي.